Japetus Steenstrup, hans Liv og Virksomhed. 547 
saaledes, at det har kunnet overgives Offentligheden, hvad dog 
forhaabentlig endnu vil kunne ske, er særlig beklageligt paa 
Grund af dets Indholds Sammenhæng med de andre af Steen- 
strup behandlede arkæologiske Æmner, i hvilke alle der, lige- 
som i de mere historiske, er en naturvidenskabelig Kærne, der 
motiverer, at Steenstrup ofrede dem saa meget af sin kostbare 
Tid. Jeg kan kun udtale min personlige Tro paa min store 
Mesters Skarpsindighed og Kundskabsfylde og maa overlade 
den endelige Dom over hans Stræben og Virksomhed i denne 
Retning til Fremtiden. 
Et Mindeord om Japetus Steenstrup bør endnu omtale en- 
kelte andre Sider af hans Liv og Virksomhed. Af de skandi- 
naviske Naturforskermøder var Steenstrup et stadigt og 
virksomt Medlem, ofte tillige af deres Bestyrelse. Blandt de 
Æmner, han ved disse Lejligheder har behandlet, bør jeg minde 
om Reglerne for den videnskabelige Navngivning i Zoologien 
og Botaniken. Han har fremdeles deltaget i arkæologiske og be- 
slægtede Kongresser i København, Belgien, Bologna o.a. St. og f. Ex. 
i et af British Associations Møder. Foruden de allerede omtalte 
Rejser til Island og Færøerne have de Rejser især haft Betyd- 
ning for ham, som han. har foretaget til England, Frankrig 
(Nord- og Syd-) og Schweiz, Norditalien, Bøhmen, Sachsen o.s.v., 
hvor han dels har studeret forskellige Naturforhold, dels knyttet 
og opfrisket videnskabelige Forbindelser; hans Korrespondance 
med fremmede Lærde var meget betydelig, og hvis jeg kunde 
forelægge den, vilde jeg paa flere Punkter kunne vise, hvorledes 
den har retledet den videnskabelige Udvikling i Tilfælde, hvor 
denne truede med at tage en mindre heldig Retning. Ogsaa 
andre af hans Elever ville mindes, hvor lærerige tilfældige 
Samtaler med ham have været for os selv i senere Perioder af 
hans Liv. 
Efter en lang Embedsvirksomhed nedlagde Steenstrup i 
1885 Professoratet ikke mindst til Sorg for mig, der allerbedst 
vidste, hvor meget Universitetet vilde savne ham, og som frygtede, 
27 
